(glasba) To je preizkus človeškosti,
preizkus, če ste človek.
Prosim, dvignite roko, če nekaj velja za vas.
Smo dogovorjeni? Ja?
Potem začnimo.
Ste že kdaj pojedli smrkelj
precej po izteku vašega otroštva?
(smeh)
V redu je, tu je varno.
Ste že kdaj naredili majhen, čuden zvok,
ko ste se spomnili česa sramotnega?
Ste že kdaj namenoma začeli z majhno začetnico,
da bi se zdeli žalostni ali razočarani?
(smeh)
V redu.
Ste že kdaj končali besedilo s piko
kot znakom nasilja? V redu. Pika.
Ste se že kdaj smejali ali nasmehnili, ko vam je nekdo povedal kakšno sranje
in se potem preostanek dneva spraševali, zakaj ste se tako odzvali?
Ja.
Se vam je že kdaj zdelo, da ste tisočkrat izgubili letalsko karto,
ko ste šli od prijave pri pultu do izhoda za let?
Ja.
Ste si že kdaj oblekli hlače
in potem mnogo kasneje ugotovili, da imate ob stegno stisnjeno nogavico?
(smeh)
Dobro.
Ste že kdaj poskušali uganiti geslo nekoga drugega
tolikokrat, da ste jim zaklenili račun?
Mmm.
Ste že kdaj imeli moteč občutek, da vas bodo nekega dne razkrili kot prevaranta?
Ja, tukaj je varno.
Ste že kdaj upali, da obstaja sposobnost, ki je še niste odkrili,
a ste v njej po naravi odlični?
Mmm.
Ste že kdaj v resničnem življenju kaj zlomili
in se potem znašli v iskanju gumba "Prekliči" v resničnem življenju?
Ste že kdaj založili svojo TED akreditacijo
in si takoj zatem pričeli zamišljati,
kako bi izgledal tridnevni dopust v Vancouvru?
Ste se že kdaj čudili,
kako je nekdo, za katerega ste mislili, da je povsem običajen,
lahko naenkrat postal tako lep?
Ste že kdaj strmeli v svoj telefon
smejoč se kot idiot, medtem ko ste si z nekom izmenjevali sporočila?
Ste že kdaj takoj zatem tej osebi poslali sporočilo:
"Strmim v svoj telefon smejoč se kot idiot"?
Ste že kdaj bili v skušnjavi, in se potem tej skušnjavi vdali,
da brskate po telefonu nekoga drugega?
Ste se že kdaj pogovarjali sami s seboj in naenkrat spoznali,
da ste pravi kreten do sebe?
(smeh)
Se vam je že kdaj spraznila baterija
sredi prepira
in ste se pri tem počutili, kot da bi telefon prekinil z vama obema?
Ste že kdaj mislili,
da je delo na vajinih težavah jalovo,
ker bi preprosto moralo biti lažje kot to,
ali da bi se to moralo zgoditi kar samo po sebi?
Ste že kdaj spoznali, da se na dolgi rok zelo malo stvari
zgodi kar samo po sebi?
Ste se že kdaj prebudili blaženi
in bili naenkrat preplavljeni z groznimi spomini,
da vas je nekdo zapustil?
Ste že kdaj izgubili sposobnost, da si predstavljate prihodnost brez osebe,
ki je ni bilo več v vašem življenju?
Ste že kdaj pogledali nazaj na ta dogodek z žalostnim jesenskim nasmehom
in s spoznanjem, da se bodo prihodnosti zgodile,
ne glede na to?
Čestitke.
Prestali ste preizkus.
Vsi ste ljudje.
(aplavz)